आधुनिक के साथ वैदिककाल के विज्ञान से भी जुड़ा रहे रिश्ता
मदसविश्वविद्यालय एवं विज्ञान भारती अजयमेरू की ओर से बुधवार को भारत में विज्ञान विषय पर संगोष्ठी हुई। मुख्य वक्ता विज्ञान भारती के अखिल भारतीय राष्ट्रीय संगठन मंत्री जयंत राव सहस्त्रबुद्धे ने कहा कि आज के विज्ञान में हम सजीव निर्जीव में भिन्नता का अध्ययन करते हैं। जबकि हमारे वैज्ञानिक जेसी बसु ने ये प्रतिपादित किया कि धातुओं में भी थकान होती है और वह कुछ समय बाद कार्य करना बंद कर देती है। हमें विदेशी आधुनिक विज्ञान के अध्ययन के साथ-साथ स्वदेशी वैदिक कालीन विज्ञान से भी रिश्ता जोड़े रखना चाहिए।
संगोष्ठी में विशिष्ट अतिथि विज्ञान भारती के राजस्थान क्षेत्रीय संरक्षक पुरुषोत्तम परांजपे ने डाॅ. सीवी रमन के कुछ मुख्य संस्मरण श्रोताओं के समक्ष प्रस्तुत किए तथा बताया कि किस प्रकार विदेशी वेशभूषा तथा संस्कृति से अभिभूत रहने वाले अंग्रेजों की दासता में रहने वाले भारतीयों के मध्य भी इस महान वैज्ञानिक ने देश में स्वदेश के प्रति स्वाभिमान को जगाए रखा।
संगोष्ठी के अध्यक्ष कुलपति प्रो. बीआर छीपा ने भारत में कार्बनिक खेती का अधिकाधिक प्रयोग कर रोग रहित जीवन यापन पर बल दिया। इस अवसर पर प्रो. बीपी सारस्वत, प्रो. केसी शर्मा, प्रो. भारती जैन, प्रो. शिवदयाल सिंह, प्रो. सुब्रतो दत्ता, डाॅ. हरजी राम चौधरी, डाॅ. विष्णु शर्मा सहित उपस्थित थे। विज्ञान भारती अजयमेरू के अध्यक्ष पीरा राम सोनी ने अतिथियों का स्वागत किया तथा संयोजक प्रो. प्रवीण माथुर ने धन्यवाद ज्ञापित किया। मंच संचालन डाॅ. राजू शर्मा ने किया।
विज्ञान दिवस पर आयोजित संगोष्ठी में उपस्थित प्रबुद्धजन।
एमडीएस में आयोजित संगोष्ठी में विचार व्यक्त करते अतिथि।
hin_Deva hin_Deva hin_Deva hin_Deva hin_Deva hin_Deva